จีนยกเว้นภาษีสินค้าสหรัฐฯ 16 รายการเป็นเวลา 1 ปี เริ่ม 17 ก.ย. ก่อนฟื้นเจรจาการค้าเดือนหน้า - FINNOMENA
กระทรวงการคลังจีนประกาศยกเว้นการเก็บภาษีสินค้านำเข้าจากสหรัฐฯ รวม 16 รายการ โดยมีผลบังคับใช้เป็นเวลา 1 ปี ตั้งแต่วันที่ 17 กันยายนนี้ ครอบคลุมผลิตภัณฑ์อาหารสำหรับปศุสัตว์ ยาต้านมะเร็ง ไปจนถึงน้ำมันหล่อลื่น
12 ก.ย. 2562

กระทรวงการคลังจีนประกาศยกเว้นการเก็บภาษีสินค้านำเข้าจากสหรัฐฯ รวม 16 รายการ โดยมีผลบังคับใช้เป็นเวลา 1 ปี ตั้งแต่วันที่ 17 กันยายนนี้ ครอบคลุมผลิตภัณฑ์อาหารสำหรับปศุสัตว์ ยาต้านมะเร็ง ไปจนถึงน้ำมันหล่อลื่น
ความเคลื่อนไหวดังกล่าวถูกจับตาว่าเป็นการกรุยทาง และสร้างบรรยากาศที่เป็นมิตร ก่อนที่สองฝ่ายจะกลับมาเจรจาการค้ารอบใหม่ที่กรุงวอชิงตัน ดี.ซี.ในช่วงต้นเดือนตุลาคม ภายหลังจากที่สงครามการค้าได้ทวีความตึงเครียดขึ้นในช่วงเดือนที่ผ่านมา
ขณะที่ทรัมป์ ตกลงที่จะเลื่อนการขึ้นภาษีสินค้านำเข้าจากจีนมูลค่า 2.5 แสนล้านดอลลาร์ออกไปอีก 2 สัปดาห์ ตามคำร้องของรัฐบาลปักกิ่ง
อย่างไรก็ตาม จีนยังไม่ได้ยกเว้นภาษีสำหรับสินค้านำเข้าประเภทเนื้อหมู หรือถั่วเหลือง ซึ่งเป็นสินค้าที่จีนสามารถนำเข้าจากประเทศคู่ค้ารายอื่น เช่น อาร์เจนตินา บราซิล และรัสเซีย แทนได้ โดยสินค้าส่วนใหญ่ที่อยู่ในรายการยกเว้นภาษีรอบนี้เป็นสินค้าที่จีนไม่ได้ผลิตเอง หรือไม่สามารถนำเข้าจากประเทศอื่นภายในระยะเวลาจำกัด
ที่มา : https://thestandard.co/china-suspends-import-tariffs-on-some-us-goods/
แท็ก:
แชร์บทความ: